
ΠΕΡΙΦΕΡΕΙΑΚΗ ΑΡΧΗ ΧΑΡΔΑΛΙΑ
ΑΥΤΑΡΧΙΣΜΟΣ & ΕΧΘΡΑ ΠΡΟΣ ΤΟΥΣ ΕΡΓΑΖΟΜΕΝΟΥΣ                         & ΤΙΣ ΔΙΕΚΔΙΚΗΣΕΙΣ ΤΟΥΣ

ΑΡΝΕΙΤΑΙ ΝΑ ΜΕΤΑΦΕΡΕΙ ΤΗΝ ΗΜΕΡΟΜΗΝΙΑ ΤΩΝ ΕΚΛΟΓΩΝ ΓΙΑ ΤΑ ΥΣ – ΕΜΜΕΝΕΙ ΝΑ ΓΙΝΟΥΝ ΗΜΕΡΑ ΓΕΝΙΚΗΣ ΑΠΕΡΓΙΑΣ
Δεν χάνει ευκαιρία ο Περιφερειάρχης Αττικής για να επιδείξει τον αντιδημοκρατικό και αυταρχικό τρόπο διοίκησής του προς τους εργαζόμενους.

Αυτή τη φορά ξεπέρασε και τον προκάτοχό του, περιφερειάρχη Πατούλη, αφού δεν αρκέστηκε μόνο στο να προκηρύξει με ηλεκτρονική διαδικασία τις εκλογές για τους αιρετούς στα Υπηρεσιακά Συμβούλια, παρά την αντίθεση του Συλλόγου μας, αλλά εμμένει απ’ ότι φαίνεται και στην πραγματοποίησή τους την ημέρα της «γενικής» απεργίας, στις 25 Νοέμβρη!!!!, παρά το αίτημα που του καταθέσαμε από τις 13 Οκτώβρη, επαναφέροντας βέβαια και το αίτημα για διενέργεια εκλογών δια ζώσης.
Ότι η ΝΔ, οι εκλεκτοί της και οι «παρατρεχάμενοί» της εχθρεύονται την απεργία, τους σκοπούς της και τις διεκδικήσεις των εργαζομένων, μας είναι γνωστό. Το δείχνουν εξάλλου με κάθε τρόπο χρόνια τώρα… 

Ότι θα σταματήσουν να κρατάνε και τα προσχήματα όμως, υποδηλώνει άλλα πράγματα…

Και βέβαια όχι μόνο την αλαζονεία της εξουσίας…, αλλά και το φόβο τους για την κατρακύλα του ψηφοδελτίου που έχουν συγκροτήσει και στηρίζουν… 

Με την εμμονή τους να μην αλλάξουν την ημερομηνία διενέργειας των εκλογών, αποδεικνύουν ότι προσπαθούν με κάθε τρόπο να απομακρύνουν τους εργαζόμενους από το χώρο δουλειάς, ευελπιστώντας ότι εφόσον οι εκλογές γίνουν στις 25 Νοέμβρη, ημέρα απεργίας, στις εκλογές θα μετέχουν λιγότεροι και ότι δε θα μετέχουν οι απεργοί….
Είναι όμως μακριά νυχτωμένοι… Οι εργαζόμενοι ξέρουν πολύ καλά το ρόλο καθενός μέσα κι έξω από το Υπηρεσιακό Συμβούλιο…, γνώρισαν εξάλλου από πρώτο χέρι τη στάση αυτών που στήριξε η Περιφερειακή Αρχή στις προηγούμενες εκλογές….

Συνάδελφοι, συναδέλφισσες, όλα αυτά είναι πρόσθετοι λόγοι και να κατεβούμε μαζικά στην πανδημοσιοϋπαλληλική απεργία στις 25 Νοέμβρη, αλλά και για να αποτελέσουν κριτήριο στάσης, επιλογών, κριτήριο ψήφου στις εκλογές για τα Υπηρεσιακά Συμβούλια, ψηφίζοντας με γνώμονα τα συμφέροντα μας και τις διεκδικήσεις μας, όπως αυτά εκφράζονται μέσα από τον Σύλλογο μας.

                                              Για το Δ.Σ.

